બાલોદ્યાનના રીનોવેશ માટે ટેન્ડર અપાયું ત્યારે રૂ. ૧૦ કરોડનો ખર્ચ થવાનો અંદાજ હતો, પરંતુ સમય જતાં આ ખર્ચ વધીને રૂ. ૧૨ કરોડે પહોંચ્યો છે. પાટનગરને શોભે તેવો અદ્યનત બગીચો બનાવવાની સાથે બાળકોથી માંડીને વડીલો માટે વિશેષ સુવિધાઓ ઊભી કરવામાં કોઈ કચાશ ન રહે તેવું આયોજન કરાયું છે. સરિતા ઉદ્યાન સહિત પાટનગરના વિવિધ બગીચાઓના નવીનીકરણ માટે મ્યુનિસિપલ કોર્પોરેશને કરોડો રૂપિયા ખર્ચ્યા છે, પરંતુ તેમાં સૌથી વધુ ખર્ચ સેકટર-૨૮ના બાલોદ્યાન માટે થયો છે.